Atklāts konkurss

**“Zinātniskās aparatūras un aprīkojuma iegāde RTU Būvniecības inženierzinātņu fakultātei”**

(identifikācijas Nr. RTU – 2018/21)

Protokols Nr.2

Rīgā, Kaļķu ielā 1 – 322. telpā, plkst. 09:00 27.03.2018.

|  |  |  |
| --- | --- | --- |
| **Komisijas priekšsēdētājs:** |  | |
| Artis Celitāns | Juridiskā departamenta Iepirkumu nodaļas vecākais iepirkumu speciālists |
| **Komisijas locekļi:** |  | |
| Zane Circāne | Projektu ieviešanas un koordinācijas nodaļas projektu vadītāja | |
| Andris Čate | Materiālu un konstrukciju institūta direktors | |

Komisija izveidota ar RTU finanšu prorektora 16.02.2017. rīkojumu Nr. 03000-1.2/21

Sēdi vada un protokolē: Z.Circāne

**Darba kārtībā:**

1. Z.Circānes informācija
   1. Komisijas locekle Z.Circāne informē, ka 23.03.2018. ir saņemti jautājumi no potenciālā piegādātāja par konkursa nolikumu.
   2. Komisijas locekļi iepazīstas ar jautājumu saturu, apspriež atbilžu projektu un nolemj sniegt šādas atbildes Nr.1:

**Jautājums Nr.1**

1. Attiecībā uz Hamburgas testu:

1.1. Vai ir iespējams piedāvāt Hamburgas testa iekārtu, kas tiek darbināta ar vienu motoru un spēj nodrošināt vai nu sausos testus vai slapjos testus, kā to paredz EN 12697-22 un AASHTO T-324 standarti, jo kā apgalvo IPC Global, vienlaicīgi veicot divus testus ir tehniski ļoti sarežģīti panākt rezultātus, kas atbildis EN 12697-22 un AASHTO T-324 standartiem?

1.2. Vai izmantojamo parauga biezums var būt no 40 līdz 110 mm, kas ir paredzēts un atbilst standartiem EN 12697-22 un AASHTO T-324?

1.3. Vai gadījumā nav radusies kļūda iekārtas jaudas noteikšanā un vai ir iespējams piedāvāt iekārtu ar jaudu 380V/50Hz/3 ?

1.4. Vai ir iespējams komplektācijā piedāvāt divas veidnes 400x305x100 mm, kas ir paredzētas un atbilst standartiem EN 12697-22 un adapterus priekš veidnes ar izmēru 150 mm diam., kas ir paredzētas un atbilst standartiem AASHTO T-324, divus gumijas riteņus, kas atbilst EN 12697-22 standartam un divus gumijas riteņus, kas atbilst AASHTO T-324 standartam?

**Atbilde Nr.1**

1.1.Pretendentam ir jāpiedāvā iekārta ar diviem motoriem, kas spēj veikt vienlaicīgi gan slapjos gan sausos testus. Tam ir ļoti lielas priekšrocības, jo šāda sistēma ļauj pārbaudīt mehānisko uzvedību vienai un tai pašai mikstūrai identiskos apstākļos un sniegt vienu kopēju testa protokolu. Turklāt, vienlaicīgi veicot šādu salīdzinošo testu laboratorija ievērojami saīsina testēšanas laiku, jo viens tests aizņem vismaz 6 stundas.

1.2. Pasūtītāja laboratorija ir ieinteresēta pārbaudīt arī nestandarta paraugu biezumus, tāpēc iekārtai ir jāvar testēt paraugus ar biezumu 120 mm vai lielāku.

1.3. Specifikācijās nav kļūda. Tā kā šie testi ir ļoti ilglaicīgi un iekārta var tikt darbināta visu diennakti, tad trīs fāžu pieslēgums radīs ievērojami augstāku elektrības patēriņu un būs neatbilstošs iepirkuma priekšmeta prasībām.

1.4. AASHTO T-324 standarts neatrunā nekādus gumijas riteņus – tas pieļauj tikai tērauda riteņus. Tāpēc pretendentam ir jāpiedāvā prasītie izmēri un materiāli.

**Jautājums Nr.2**

2. Attiecibā uz veltņa blīvētāju:

2.1. Vai ir iespējams piedāvāt iekārtu ar Maksimālo vertikālo spēku 30 kN, kas ir paredzētas un atbilst standartiem EN 12697-33?

2.2. Vai ir iespējams piedāvāt veidnei 400 x 300 x 195 mm, kas ir paredzēta un atbilst standartiem EN 12697-33?

**Atbilde Nr.2**

2.1. Ja pretendents piedāvās 30 kN versiju, tad tas būs par 25% zemāks spēks, nekā prasīts specifikācijās. Tāpēc pretendentam ir jāpiedāvā iekārta ar vismaz 40 kN spēku.

2.2. Nav iespējams piedāvāt veidnei 400x300 x 195 mm. Atbilstoši iepirkuma priekšmeta tehniskajai specifikācijai komplektācijā jāiekļauj: sablīvēšanas galva 400 x 305 mm ±10 mm; veidne 400 x 305 x 50 mm ±10 mm; veidne 400 x 305 x 100 mm ±10 mm.

**Jautājums Nr.3**

3. Attiecibā uz Četru punktu sijas lieces iekārtu:

3.1. Vai ir iespējams piedāvāt iekārtu ar uz parauga novietotu vienu LVDT devēju, kas nodrošinās nevainojamu izlieces mērīšanu atbilstoši EN 12697-24 Annex D un EN 12697-26 Annex B standartiem?

3.2. Vai maksimālais izmantojamās parauga sijas garums var būt 480 mm ar šķērsgriezumu 70x70mm, ko nosaka standarti EN 12697-24 Annex D un EN 12697-26 Annex B?

3.3. Vai gaisa kontroles diapazons kabinetā var būt no -10 līdz +60 °C, atbilstoši standartiem EN 12697-24 Annex D un EN 12697-26 Annex B?

3.4. Vai ir derīgs iekārtas kalibrēšanas sertifikāts no ražotāja puses?

**Atbilde Nr.3**

3.1. Viens LVDT ir pietiekošs iekārtam, kuras izmanto mazas slogošanas frekvences un amplitūdas. Liela rāmja iekārtām, kāda ir iepirkuma priekšmets, trīs LVDT devēji sniegs daudz precīzākus rezultātus, jo lielās amplitūdas un frekvences palielinās rāmja vibrācijas un var ietekmēt LVDT rādījumus. Tāpēc pretendentam ir jāpiedāvā iekārta ar vismaz 3 pārvietojuma devējiem.

3.2. EN 12697-24 un EN 12697-26 standarti nosaka, ka parauga augstumam un platumam ir jābūt vismaz 3x lielākam nekā maksimālais agregātu izmērs. Tāpēc, piedāvājot maksimālo paraugu izmēru 70 x 70 x 480 mm, tiks noteikts ierobežojums ar maksimālo agregātu izmēru tikai līdz 23 mm. Tāpēc pretendentam ir jāpiedāvā specifikācijās prasītie parauga sijas izmēri.

3.3. Ražotāja izdotam kalibrēšanas sertifikātam ir juridisks spēks tikai gadījumā, ja viņiem šī kalibrēšanas sfēra ir akreditēta. Ja ražotājam nav piešķirts akreditētas institūcijas numurs, tad viņa sertifikāts nebūs derīgs.

Pielikumā:

Pielikums Nr.1 – ieinteresētā piegādātāja 22.03.2018. vēstules kopija.

Sēdi slēdz: Z.Circāne, plkst. 09:30.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| Komisijas locekļi: |  |  |  |  |
|  |  | |  |  |  |  | | --- | --- | --- | --- | | |  | | --- | | Z.Circāne | |  | | A.Čate | | |  | |  | |  | |  |  |  |